Címlap > Hetedíziglen… az iskolákban is!
2019. szeptember 09. - 14:16
A Magyar Nemzeti Levéltár új, Hetedíziglen elnevezésű projektjének a ma egyre népszerűbb családtörténeti kutatás a témája. A projekt elsősorban nem a tudományos kutatókat, hanem az „amatőröket” célozza meg, hiszen a családtörténet, a felmenők utáni kutatás olyan embereket is megragad, akiket amúgy a történelmi folyamatok, a kisebb-nagyobb múltbeli események nem érdekelnek különösebben.
Ezért gondolta úgy a Magyar Nemzeti Levéltár projekt-csapata, hogy külön meg kell szólítani az általános és középiskolába járó gyerekeket, és fel kell kelteni bennük a vágyat, hogy jobban elmélyedjenek családjuk múltjában.
Előbb természetesen idősebb rokonaik, elsősorban a nagyszülők „faggatásával”, az otthon fellelhető „források” (anyakönyvi kivonatok, iskolai bizonyítványok, egyéb hivatalos iratok és – nem utolsó sorban – régi családi fotók) böngészésével. A nagyobb felkészültséget, tapasztalatot igénylő önálló levéltári kutatás a második lépés lehet ezen a múltba vivő úton.
A Hetedíziglen projektben természetesen a Magyar Nemzeti Levéltár tagintézményei, így a Komárom-Esztergom Megyei Levéltár (2500 Esztergom, Vörösmarty u. 7.), valamint annak Komáromi Fióklevéltára (2900 Komárom, Szabadság tér 1.) is részt vesz.
Ingyenes levéltári foglalkozások keretében mutatjuk be az érdeklődő gyerekek számára a családtörténeti kutatás mikéntjét, segítséget adunk a kezdő lépések megtételében, eléjük tárjuk a legjellemzőbb forrástípusokat, és tippeket adunk a hatékony munkához.
Arra is mód van, hogy mi „települjünk” ki intézményükbe, ahol egyszerre több osztálynak is meg tudnánk tartani a foglalkozást (kisebb iskola esetében például a 7-8. osztály számára, míg nagyobb, városi iskola esetén pedig párhuzamos osztályok számára összevontan).
keml@mnl.gov.hu [1]
szabo.csaba.gabor@mnl.gov.hu [2]
http://mnl.gov.hu/mnl/keml/hirek/hetediziglen [3]
https://www.facebook.com/hetediziglen.mnl [4]
Várjuk megkereséseiket, kérdéseiket!
Forrás: https://mnl.gov.hu/mnl/keml/hirek/hetediziglen_az_iskolakban_is
[1] mailto:keml@mnl.gov.hu
[2] mailto:szabo.csaba.gabor@mnl.gov.hu
[3] http://mnl.gov.hu/mnl/keml/hirek/hetediziglen
[4] https://www.facebook.com/hetediziglen.mnl